****

**OBČINA KIDRIČEVO**

Odbor za gospodarjenje s premoženjem

Kopališka ul. 14

2325 Kidričevo

Štev. 011-7/2019-186

**Z A P I S N I K**

22. redne seje odbora za gospodarjenje s premoženje, ki je bila dne, 6.9.2022 ob 18. uri v sejni sobi Občine Kidričevo

**Prisotni:** člani odbora; Marjan Petek, Peter Krajnc, Anton Medved, Srečko Lah, Boris Kmetec; občinska uprava; Zdenka Frank, Damjan Napast

Sejo je vodil predsednik odbora za gospodarjenje s premoženjem gospod Marjan Petek.

**Dnevni red:**

1. Pregled in potrditev zapisnika 21. redne seje odbora in 4. dopisne seje odbora
2. Sklep o soglasju k prodaji nepremičnin, parc. št. 550/5, 550/82 in 550/83, k.o. Apače
3. Sklep o odvzemu statusa javnega dobra, parc. št. 979 k.o. Šikole
4. Razno

Dnevni red je bil soglasno sprejet.

**Ad. 1**

Na zapisnik 21. redne seje odbora za gospodarjenje s premoženjem ni bilo pripomb.

***SKLEP:* Odbor za gospodarjenje s premoženjem potrjuje zapisnik 21. redne seje odbora.**

Sklep je bil soglasno sprejet.

Na zapisnik 4. dopisne seje odbora za gospodarjenje s premoženjem ni bilo pripomb.

***SKLEP:* Odbor za gospodarjenje s premoženjem potrjuje zapisnik 4. dopisne seje odbora.**

Sklep je bil soglasno sprejet.

**Ad. 2**

Obrazložitev je podal gospod Damjan Napast. Gre za tri parcele, za katere smo na občinskem svetu sprejeli sklep, da se prodajo pa 22,00 eur/m2, vendar nepremičnin nismo prodali. Potem smo objavili javno zbiranje ponudb s tem, da potencialni kupec ponudi ceno, za katero bi nepremičnine kupil. Prejeli smo ponudbo potencialnega kupca, ki je ponudil 5.001 eur, kar je glede na površino bistveno premalo.

Gospod Marjan Petek je predlagal, da se nepremičnine ne prodajo.

***SKLEP:*** **Odbor za gospodarjenje s premoženjem predlaga občinskemu svetu Občine Kidričevo, da Občinski svet Občine Kidričevo ne soglaša s ponudbo fizične osebe, to je ponudbeno ceno v višini 5.001,00 EUR (brez morebitnega DDV oz. davka na promet nepremičnin), dano v postopku javnega zbiranja ponudb za prodajo nepremičnin:**

**parc. št. 550/5, k.o. (424) Apače, zemljišče v izmeri 3740 m2, v deležu 1/1,**

**parc. št. 550/82, k.o. (424) Apače, zemljišče v izmeri 1790 m2, v deležu 1/1 in**

**parc. št. 550/83, k.o. (424) Apače, zemljišče v izmeri 3740 m2, v deležu 1/2.**

**Postopek javnega zbiranja ponudb se ustavi oziroma se pogodba s ponudnikom ne sklene.**

Sklep je bil soglasno sprejet.

**Ad. 3**

Obrazložitev je podal gospod Damjan Napast. Gre za zemljišče ob železnici, poljsko cesto, ki jo Direkcija za vode potrebuje za izgradnjo razbremenilnika. Temu bo sledilo dodelitev stavbne pravice za del te parcele.

Člani odbora na predlog niso imeli pripomb.

***SKLEP:* Odbor za gospodarjenje s premoženjem predlaga občinskemu svetu Občine Kidričevo, da se odvzame status javnega dobra nepremičnini parc. št. 979, k.o. (435) Šikole.**

**Z uveljavitvijo tega sklepa nepremičnini iz I. točke preneha status javnega dobra in postane polna last Občine Kidričevo.**

Sklep je bil soglasno sprejet.

**Ad. 4**

Gospod Damjan Napast je podal pojasnilo zakaj smo umaknili eno točko iz predloga dnevnega reda, za katero so prejeli že gradivo.

Gospod Boris Kmetec je vprašal, ali je možno dobiti termin, ki je še prazen v petek v dvorani Kidričevo.

Gospod Damjan Napast je povedal da je, če je termin še prost.

Seja je bila zaključena ob 18,20 uri.

Zdenka Frank; Marjan Petek;

zapisnik sestavila predsednik

odbora za gospodarjenje

s premoženjem